Γιάννης Σπανός

Ο Γιάννης Σπανός (26 Ιουλίου 1934 Κιάτο Κορινθίας - 30 Οκτωβρίου 2019 Κιάτο Κορινθίας) ήταν ένας από τους σημαντικότερους Έλληνες συνθέτες, με τραγούδια που έγιναν μεγάλες επιτυχίες από κορυφαίους τραγουδιστές. Έχει βραβευθεί από το Φεστιβάλ Κινηματογράφου Θεσσαλονίκης 1971 για τη σύνθεση της μουσικής στην ταινία «Εκείνο το καλοκαίρι».

 Γεννήθηκε στο Κιάτο Κορινθίας στις 26 Ιουλίου 1934. Από μικρό παιδί έδειξε την κλίση του στη μουσική παίζοντας πιάνο, αφού πρώτα έβλεπε την αδερφή του, να παίζει. Ο πατέρας του ήταν οδοντίατρος και τον προόριζε για δικηγόρο. Ο νεαρός Γιάννης του ζήτησε να πάει ένα ταξίδι στην Ευρώπη. Ταξίδεψε με πρώτο προορισμό τη Γερμανία, όμως τελικά εγκαταστάθηκε στη Γαλλία και συγκεκριμένα στο Παρίσι, αποφασισμένος να ασχοληθεί με τη μουσική. Δούλεψε ως πιανίστας σε νυχτερινά κέντρα και έγραψε τραγούδια για καλλιτέχνες, όπως η Μπριζίτ Μπαρντό, η Ζιλιέτ Γκρεκό και ο Σερζ Γκενσμπούρ. Κάποια στιγμή επέστρεψε στην Ελλάδα και εγκαταστάθηκε στην Αθήνα, με την προοπτική να συνεχίσει τη μουσική σταδιοδρομία. Ο Γιάννης Σπανός εισήλθε στην ελληνική δισκογραφία με το τραγούδι "Μια αγάπη για το καλοκαίρι" με την Καίτη Χωματά. Έχει γράψει πολλά τραγούδια για το λεγόμενο Νέο Κύμα, που ο ίδιος εισήγαγε στην Ελλάδα. Επίσης ήταν ο πρώτος που πίστεψε στη φωνή του Μιχάλη Βιολάρη, υποστηρίζοντας τη συμμετοχή του στο τραγούδι "Άσπρα καράβια". Αργότερα έκανε ενορχήστρωση για τον δίσκο "Της γης το χρυσάφι" του Μάνου Χατζιδάκι. Μερικά από τα πιο γνωστά τραγούδια του είναι: "Σαν με κοιτάς" (Αφροδίτη Μάνου-Γιάννης Φέρτης), "Τρεις νέοι" (Μιχάλης Βιολάρης), "Οδός Αριστοτέλους" (Χάρις Αλεξίου), "Σπασμένο καράβι" (Κώστας Καράλης), "Μια φορά θυμάμαι" (Αρλέτα), "Κάτω απ' τη μαρκίζα" & "Ναύτης βγήκε στη στεριά" (Βίκυ Μοσχολιού), "Ήρθες εψές" (Γιάννης Πουλόπουλος), "Είπα να φύγω" (Γιάννης Πάριος), "Βροχή και σήμερα" (Δήμητρα Γαλάνη), "Θα με θυμηθείς", (Γιάννης Πάριος), "Στην αλάνα" (Γιώργος Νταλάρας), "Μια Κυριακή", (Γρηγόρης Μπιθικώτσης), "Δεν το μπορείς" & "Ο τρελός" (Σταμάτης Κόκοτας), "Επειδή σ' αγαπώ" (Μανώλης Μητσιάς), "Προσωπικά" (Ελένη Δήμου), "Αγάπη δίκοπη" (Άλκηστις Πρωτοψάλτη), "Αν μ' αγαπάς" & "Φίλε" (Τάνια Τσανακλίδου), "Ήρθε ένας φίλος" & "Μαγκανοπήγαδο" (Αλέκα Κανελλίδου). Είχε μελοποιήσει στίχους των Λευτέρη Παπαδόπουλου, Γιώργου Παπαστεφάνου, Λίνας Νικολακοπούλου, αλλά και ποιήματα των Βασίλη Ρώτα, Γεωργίου Βιζυηνού, Ναπολέοντα Λαπαθιώτη, Κωστή Παλαμά, Κωνσταντίνου Καβάφη, Ζαχαρία Παπαντωνίου, Μυρτιώτισσας, Κώστα Καρυωτάκη, Μαρίας Πολυδούρη, Κώστα Βάρναλη, Νίκου Καββαδία, Μίλτου Σαχτούρη κ.ά. Ο Γιάννης Σπανός απεβίωσε στον ύπνο του, σε ηλικία 85 ετών στη γενέτειρά του, το Κιάτο Κορινθίας, στις 30 Οκτωβρίου 2019 έχοντας στο ενεργητικό του 142 μουσικά άλμπουμ (δίσκους βινυλίου & CD). Ο γιατρός που εξέτασε τη σορό του, απεφάνθη ότι ο θάνατος επήλθε το προηγούμενο βράδυ . 1965 - Ο Γιάννης Σπανός Παίζει Σπανό 1965 - Αποδημίες - Καίτη Χωματά 1966 - Η Σούλα Μπιρμπίλη σε τραγούδια του Γιάννη Σπανού και του Νότη Μαυρουδή 1967 - Α' Ανθολογία - Νέο Κύμα 1968 - Β' Ανθολογία - Νέο Κύμα 1968 - Ο Γιάννης Σπανός διευθύνει Γιάννη Σπανό 1969 - Σκιές στην άμμο - Καίτη Χωματά, Μιχάλης Βιολάρης 1969 - Μια Κυριακή - Γρηγόρης Μπιθικώτσης, Σταμάτης Κόκοτας, Βίκυ Μοσχολιού 1969 - Όλο το καλοκαίρι - Μπέμπα Μπλανς 1971 - Εκείνο το καλοκαίρι - Αφροδίτη Μάνου (Α' Βραβείο Μουσικής Φεστιβάλ Θεσσαλονίκης) 1972 - Η γλυκιά Ίρμα - Έλλη Λαμπέτη 1973 - Μέρες αγάπης - Δήμητρα Γαλάνη, Σταμάτης Κόκοτας, Βίκυ Μοσχολιού 1974 - Ο Μορμόλης - Χρήστος Λεττονός, Γιάννης Φέρτης, Ξένια Καλογεροπούλου , Τάνια Τσανακλίδου 1974 - Οδός Αριστοτέλους - Γιάννης Πάριος, Χάρις Αλεξίου , Γιάννης Καλατζής 1975 - Γ' Ανθολογία - Αρλέτα, Κώστας Καράλης 1976 - Η Αλέκα Κανελλίδου τραγουδάει Γιάννη Σπανό 1977 - Η Βίκυ Μοσχολιού τραγουδάει Γιάννη Σπανό 1981 - Στου καιρού τα ρεύματα - Μανώλης Μητσιάς 1982 - Φίλε - Τάνια Τσανακλίδου 1984 - Έξοδος κινδύνου - Άλκηστις Πρωτοψάλτη 1985 - Της βροχής και της νύχτας - Τάνια Τσανακλίδου 1985 - Χάρτινες καρδιές - Γιάννης Πουλόπουλος 1988 - Προσωπικά - Ελένη Δήμου 1989 - Επιφυλακή - Πένυ Ξενάκη 1991 - Ανάμεσα σε δυο αγάπες (β' πλευρά με στίχους Αντ. Ανδρικάκη) - Χριστίνα Μαραγκόζη 1992 - Η Τάνια Τσανακλίδου τραγουδάει Γιάννη Σπανό 1992 - Να' χα δυο καρδιές να σ' αγαπώ - Κατερίνα Κούκα 1993 - Ο Δημήτρης Μητροπάνος τραγουδάει Γιάννη Σπανό 1996 - Άκου λοιπόν - Ελένη Δήμου ΟΙ ΝΟΤΕΣ ΚΑΙ ΤΑ ΛΟΓΙΑ: Γιάννης Σπανός (Αρχείο ντοκιμαντέρ της ΕΡΤ) Γιάννης Σπανός – αρχείο : Οι συνεντεύξεις μου είναι τα τραγούδια μου (εφ. ΤΟ ΒΗΜΑ 22.7.2012)